Mike Devecka

Michael Alan Devecka (født 13. november 1947 i Portland) er en amerikansk tidligere kombinertløper og skihopper som representerte Cascade Ski Club.Sports Reference: Mike Devecka  (olympiaresultater, besøkt 17. januar 2017) Han ble nasjonal mester i kombinert i 1972, 1975 og 1979,Eastern Ski Jumping & Nordic Combined Foundation, Inc.: USA Nordic Combined Ski National Champions (besøkt 17. januar 2017) på 30 km langrenn i 1974,The American Ski Jumping Hall of Fame: Mike Devecka (besøkt 17. januar 2017) og i spesielt hopp i 1978.Eastern Ski Jumping & Nordic Combined Foundation, Inc.: United States National Ski Jumping Champions 1904-1980  (besøkt 17. januar 2017) Devecka er den eneste utøveren fra Oregon som har blitt USA-mester i hopp,Harold "Cork" Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 196) og den eneste amerikaner som har blitt nasjonal mester i både spesielt hopp, kombinert og langrenn.Colorado Ski & Snowboard Museum Hall of Fame: Mike Devecka  (besøkt 17. januar 2017)

Devecka var en del av USAs skilandslag i årene 1968-1977 og 1979-1980, og deltok blant annet i VM i 1970 og 1974. Han ble tatt ut til OL fire ganger. I Grenoble 1968 fikk han ikke starte, men i Sapporo i 1972 ble det 21.-plass i kombinert, og i Innsbruck 1976 28.-plass. I Lake Placid i 1980 fullførte han ikke kombinertrennet. Som spesialhopper ble han nummer 30 sammenlagt i den sveitsiske hoppuka 1978, og han fikk 10.-plass og ble beste amerikaner sammenlagt i skiflygingsuka i Ironwood (Copper Peak) samme år.Adam Kwieciński: Mike Devecka  (hoppresultater, besøkt 17. januar 2017)

Etter at karrieren som aktiv utøver var over, var Mike Devecka skitrener i Colorado. I 1985-86 var han trener for USAs kombinertlandslag. Han ble tatt opp i Colorado Ski & Snowboard Museum Hall of Fame i 1999 og The American Ski Jumping Hall of Fame i 2011.The American Ski Jumping Hall of Fame - Inductees  (besøkt 17. januar 2017) Mike Devecka har vært samboer med skøyteløperen Dianne Holum og er far til skøyteløper Kirstin Holum.

 Referanser 

 Eksterne lenker 


Kategori:Kombinertløpere fra USA
Kategori:Skihoppere fra USA
Kategori:Kombinertløpere under Vinter-OL 1972
Kategori:Deltakere for USA under Vinter-OL 1972
Kategori:Kombinertløpere under Vinter-OL 1976
Kategori:Deltakere for USA under Vinter-OL 1976
Kategori:Kombinertløpere under Vinter-OL 1980
Kategori:Deltakere for USA under Vinter-OL 1980
Kategori:Personer fra Portland i Oregon